60 ISIGIDIMI SAMAXOSA, AUGUST 1, 1888

Umntu otile kulamacala angase Nqweba ufunyenwe endle ngezingqele efile kwabutywala.

Zininzi izimanga ezibenzayo, zisakuba zininzi—kuhlale- Lwe ukutiwa ayapina ama-Xosa nama-Mfengu, kuba ngoku kutiwa ayapina ama-Lawo—iti impendulo agqitywa yibu- lanti eyasuka yaba ngu Tixo wawo. Kuhlalelwe ke uku- tshiwo nangati njengokuba sitene qwe nje nalomti wotala- so, wasemzini, esiwusela ngati siwuselela inxano, kanti sisela ipalafini uyakusidangazelisa izibilini kwanemipefumlo.

Amafene,—Ngati ng amafene namampunge xa kutiwa yekani utywala, ati uinntu ” O ! mna ndisela ngobuncatu,” kanti yimbila ngentloko.

Lifa kade inxila.—Bopela abantu zizifo, lohlala inxila lidelibe ligamgam umzimba, ngati lityebe amanqata waku- bona inxeba, kanti lizitshayise ngomva wenqawa—tu inqata, lidingele, igwebu lesepa.

Amatambo abafileyo.—Kuti kanti kumana ukutengwa nje amatambo kwindawo ngendawo, kanti abanye abacoli matambo enkomo namahashe,njalo-njalo,inxenye ivumbulula namancwaba irole amatambo abafileyo.

Ixabiso LAWO.—Kudala amatambo abantu abahgcwele ebefudula ebedeshwa, enexabiso elikulu, ahanje efunwa ngabantu kwindawo ababehamba kuzo, kude kubutwe uotuli lwalondawo.

Inxenye ib’itengisa amatambo anto zimbi nokuba

ngawe hangu, iti ngamatambo osibanizashe la abafa nge- xesha elitile, kanti iti ru.

Amalungu e-Palamente ezayo.—Ipepa lase Bayi lixela into engeke ihle. Liti kwi Palamente ezayo u Mr. Hof- meyr uyakutabata lendawo ino Sir Gordon Sprigg, abe kwangu mpatiswa Wemicimbi yaba Ntsundu, ati u Mr. Marais abe ngu Nobala wase Koloni, ati u Sir Gordon Sprigg, abe abe ngumgcini Mali, ati u Mr. Innes abe ligqweta elisitabazi. [Asazi—sobona okwenzeka.J

In inkosazana u Fitoli, ilaula bonke abantu, iti ijaj’ itetelela bonke abantu, uti umfundisi utandazela bonke abantu, liti ijoni lilwela bonke abantu, uti umlimi ulimela konke okwake, aze alimele bonke abanye abantu. Nge- kuyinto entle kunene ukuba bonke bebesebenzela abanye kungabiko luxanasi.

Am as el a.—Ayanconywa amasela e-Dayimani agqoboza izitora.

U Rev. Charles Pamla umfundisi odumileyo ontsundu wase Wesile ose Qonce kuvakala ukuba woza kushumayela e-Dikeni nge Sabata yokugqibela ku August.

Imbubo yase Dayimani asikuko nokuba ibe lusizi. Ukuti ngamini nye kufe ngapezu kwa makulu amabini abantu kuyoyikeka.

Besimana siliva ngendaba incomelo lokuba ilizwe lase Dayimani lelenqbla. Namhla sanele ngokuzibonela ngo- kwetu ngesi sihlo sisand’ ukwenzeka, Kutiwa kute xa lamakulu-kulu avingcelwe emnxunyeni ngumlilo nomsi, ukuti mekata yavakala enye indodaisiti “ Akuko na angake abeke umtandazo?” Suka nqi yayinkohla akwabiko ukwa- ziyo. Pofu bayabona imfuneko yomtandazo kulenxingwa bakuyo. Yavakala enye indoda isiti, “ Bazalwana xa ibingo- siso isiqelo setu ukutandaza ngapambili, kuyakusinceda ntonina ukufane sipitilize namhlaje Hlabela wena ukwa- ziyo nokuba liculo lika Sankey ” ! Yaba kupela oko.

Ubom Bubom Kutiwa ate amadoda atintelwe zizidu- mbu zemidaka emnxunyeni—nokuba ingaba bezisaroxoza akuyonto—aqubula lento kuququnjiswa ngayo

amatye endaweni yeruluwa; alumekile yali nqunqunqu ukuzivulela indlela ngayo nokushenxisa ezozidumbu ziwa- valeleyo.

Ababulali baka Mr. Grant e Bini bagwetyelwe ukuxo- nywa.

IBANDLA LASE DIPENDE.

Intlanganiso yonyaka yaba Fundisi namagosa elibandla lomanyano iqale e Kapa ngo 29 June yonganyelwe ngu Rev. J. F. Philip, B. A. wase Nyara. Ababeko kwaba- mhlope babe lishumi elinesitandatu ; abamnyama bebatatu u-Rev. W. B. Rubusana, Peelton; Bev. S. P. Sihlali, Gala, Mr. 8. Matolo, Umvangeli.

Kungeniswe u-Rev. J. T. Lloyd wase Kimberley, ukuba abe ngowolumanyano Iwe Dipende.

U Rev. A. L. Matson, wase Tinara ucele ukuba apume kulo, samkelwa esosicelo.

U Rev. J. Pritchard u-Nobala womanyano ulese ingxelo ngama bandla apantsi kwepiko le Congregational Union, yalata indawo ababekwe kuzo abebefundela ubufundi- si nobuvangeli, yavakalisa ukuba umsebenzi usahamba ngokwanelisayo, nakuba kukalazelwe indawo yokusweleka kwe mali yokuquba umsebenzi ngapezu koko uhamba nga- ko.

Kutunywe i Komiti yokuya ku Sir. G. Sprigg ukuya kucela ukuba amahlwempu ancitshiselwe imali yamapeke- peke.

U Rev. H. Kayser ungenise ukuba kutunywe amadoda ku Rulumeni ukuya kucela ukuba zikululwe inkosi ezintsu- ndu ezisebubanjweni e-Kapa. Emva kwengxoxo libekwe nxamnye elicebo ngesizatu sokuba lipitizela kwa Zulu, eyakuba yenze into eposisekileyo intlanganiso ukucela ku- senjalo.

Incito mayelana nokulungiselela imfundo yabafundisi nabavangeli be-Union e-Lovedale ifunyenwe ngonyaka opelileyo iku £374 6s 7d yaye imali ebiko i £372 11 s 6d.

Kwamkelwa lamadodana ukuba angene kwibanga loku- fundela ubufundisi ukuba iko imali:—Messrs. I. Wauchope, Jas. Weis, W. Dower, A. du Plessis, John Muller, Wm. Boggenpoel. Kwagqitywa kwelokuba indodana eroxe ibe ise ifundela ubufundisi ngendleko yo Manyano, iyibuyisele imali ebicitelwe imfundo yayo.

Kubeko ingxoxo yezimangalo ezitile ngo Rev. Jas. Poote okwelama Betshuana, ekubonakele ukuba olu manyano malumsike ekubeni makabe lilungu.

U Rev. H. Kayser ungenise ingxoxo edubule kwicebo lokuba kutunyelwe kubapati be Bandla lase Wesile ukuba kupeliswe isiko lokungena kwindawo esazeke zibe zisetyenzwa ngamanye amahlelo.

Elinye icebo elingeniswe ngu Rev. H. Kayser, lamkelwa, lelokuba kubeko abatunywa abamiswe yi Union ngonyaka, ukuhambela amabandla, benika iziyalo nemvuselelo.

U Rev. S. P. Sihlali unike ingxelo ngomsebenzi wake e Batenjini ebonisa ukuba ungohlumayo.

Kufundwe incwadi ezivela ku Rev. J. Read senr., ezikala- zela u-Rev. S. P. Sihlali ngendawo ezitile. Zanikelwa i Komiti izipendle.

U Rev. F. A. Bulmer unike ingxelo ngowake umsebenzi kwabantsundu e Kimberly, ati ungopahlwe zinkatazo, nento ezityafisoyo.

Umsebenzi ka Rev. G. Tyamzashe e-Transvaal ufumane- ke ungovuyisayo, kwagqitywa kwelokuba atunyelwe uncedo ngangoko kunokuncedwa.

Isicelo se Ramente yase Skapu ukuba umvangeli wayo u Mr. S. Matolo. abekwe izandla, sinikelwe i Komiti ukuba yenze ukubona kwayo mayelana naso.

Kubeko ingxoxo ende mayelana ne Ramente yase Knapp’s Hoye (kwa Gqadushe) eyacela u Mr. John Yeke- le, sabuya saroxiswa isicelo. Kuleswe nencwadi ka Rev. J. Harper ngomzi lowo. Lonto inikelwe ezandleni ze Komiti enkulu ye Union, Kugqitywe ukuba kubeko iqinga elenziwayo ukubandakanya Unomadolo ne Knapp’s Hope.

Ikomiti eyayituywe ukuvavanya isigama ate ga kuso emfundweni u Mr. John Yekele ibuye inganelisiwe. lyivile ingxelo, i Union igqibe kwelokuba kwaziswe u Mr. John Yekele ukuba ayanelisiwe kukutna kwake eluviweni, ma- kako abuye aye kufunda.

Kubikwe ukububa kuka Mr. W. W. Gqoba umvangeli weli Bandla obese Lovedale, yamxelo mnye intlanganiso usizi lwayo ngeso sihlo, yabala umda ezincwadini zayo zokuvelana nabahlelwe ngulo mpanga.

Omnye umpanga oyenze lusizi lentlanganiso kukufika kocingo olubika ukububa kuka Rev. H. P. M. Ferreira, wase Kruisfontein, Humansdorp, emva kokuba wayesel- ebalulwe ukuba woshumayela ngesi Bulu kwintlanganiso yonyaka ozayo.

Kugaleleke abatunywa bevela kumahlelo ngamahlelo ase Kapa, bepete incwadi yombuliso yawo, kwibandla le Dipende elize kuhlangana e-Botwe. Babulelwa kunene